**ПРЕССЪОБЩЕНИЕ**

**ЩЕ БЪДЕ ОТКРИТ ЗНАЧИМ ЕКОЛОГИЧЕН ПРОЕКТ**

**ЗА ОБЩИНИТЕ ГОЦЕ ДЕЛЧЕВ, ГЪРМЕН И ХАДЖИДИМОВО**

**На 04.11.2021 г. в гр.Гоце Делчев ще бъде официално открита важна, екологична инвестиция, ползваща гражданите на общините Гоце Делчев, Гърмен и Хаджидимово.**

Чрез **Официална церемония „Откриване на обект“ и Заключителна пресконференция** ще бъдат открити изградените инсталация за предварително третиране на битови отпадъци и инсталация за компостиране на зелени отпадъци за РСУО Гоце Делчев.

Община Гоце Делчев в партньорство с общините Гърмен и Хаджидимово, сключи Административен договор за предоставяне на безвъзмездна финансова помощ (АДПБФП) № BG16M1OP002-2.002-0010 **за изпълнение на проект: „Изграждане на инсталация за предварително третиране на битови отпадъци и инсталация за компостиране на зелени отпадъци за РСУО Гоце Делчев“, финансиран по Оперативна програма „Околна среда 2014-2020 г.“**

**Постигната е целта на проектa** - да се намали количеството депонирани битови отпадъци за региона на община Гоце Делчев, община Гърмен и община Хаджидимово чрез осигуряване на допълнителен капацитет за предварително третиране на смесено събрани битови отпадъци и за разделно събиране и рециклиране чрез компостиране на зелени и/или биоразградими отпадъци.

**Стойността на проекта е 9 136 517,51 лв., от които:**

-          5 840 128,76 лв. от Европейски фонд за регионално развитие;

-          1 030 610,93 лв. национално съфинансиране от държавния бюджет на Република България;

-          765 112,38 лв. – собствен принос на Бенефициента;

-          1 500 665,44 лв. – недопустим разход – ДДС

**Проектът реализира множество значими ползи за обществото и региона:**

* Намаляване на депонираните отпадъци
* Създадена инфраструктура за третиране, оползотворяване и екологично обезвреждане на битовите отпадъци
* Ефективно използване на отпадъците
* Създаване на нови работни места
* Поставяне на началото на системни действия по изграждане на култура сред жителите в региона по разделно събиране на отпадъците
* Постигане на устойчивост в управлението на отпадъците
* Опазване на околната среда, водите и здравето на жителите
* Косвен принос за развитието на туризма

Успешната реализация на инвестицията дава самочувствие за следващи нови проекти - за просперитета на региона.